Voro (jalkapalloilija)

Salvador González Marco eli Voro (s. 9. lokakuuta 1963 Valencia, Valencian maakunta, Espanja) on espanjalainen uransa lopettanut jalkapalloilija. 

Ura

Puolustajana pelannut Voro edusti pelaajaurallaan pääsarjatasolla Valenciaa, Deportivo de La Coruñaa ja Logroñésia.Ficha del jugador LFP. Viitattu 22.4.2008. Deportivossa hän saavutti Espanjan cupin ja supercupin vuonna 1995. Espanjan maajoukkueessa Voro pelasi yhdeksän ottelua vuosina 1993–1995. Hän kuului joukkueen kokoonpanoon vuoden 1994 MM-kilpailuissa.Jugadores de la selección  Fútbol en la Red. Viitattu 22.4.2008.

Voro nimettiin Valencian edustusjoukkueen päävalmentajaksi 21. huhtikuuta 2008 seurajohdon erotettua alankomaalaisen Ronald Koemanin. Aikaisemmin hän oli toiminut joukkueen delegaattina.Voro sustituye a Koeman en la limpia del Valencia Marca. Viitattu 22.4.2008. Voron ottaessa tehtävän vastaan oli kautta jäljellä viisi ottelua ja joukkue oli sarjassa sijalla 15, kaksi pistettä putoamisviivan yläpuolella. Lähes ensimmäisenä tekonaan hän kutsui Koemanin hyllyttämän kolmikon David Albeldan, Miguel Ángel Angulon ja Santiago Cañizaresin takaisin joukkueen vahvuuteen. Voron valmentamana Valencia voitti neljä ottelua ja hävisi yhden, ja sijoittui sarjassa lopulta siedettävästi kymmenneksi. Viimeisen ottelun jälkeen Voro ilmoitti palaavansa entiseen tehtäväänsä joukkueen delegaattina.Voro volverá a su puesto de delegado Marca. Viitattu 22.5.2008.

Marraskuun lopussa 2015 Vorosta tuli jälleen Valencian päävalmentaja.Valencia: Voro assisted by Phil Neville at La Liga side BBC Sport. Viitattu 1.4.2016. Voron pesti jäi lopulta muutaman päivän mittaiseksi, kun seura palkkasi Gary Nevillen päävalmentajaksi.Gary Neville takes charge of Valencia Hänen ainoassa ottelussaan Valencia pelasi 1–1 tasapelin FC Barcelonan kanssa.Santi Mina anima la Liga Marca. Viitattu 1.4.2016.

Pako Ayestaránin saatua potkut Valencian peräsimestä 20. syyskuuta 2016 Vorosta tuli jälleen seuran väliaikainen päävalmentaja.Valencia sack Pako Ayestaran after he posts worst record as coach The Guardian. Viitattu 23.9.2016. Hän väistyi tehtävistään kuun lopussa, kun Cesare Prandelli aloitti työnsä Valencia-valmentajana.Struggling Valencia appoint Cesare Prandelli as new coach  AS. Viitattu 4.1.2017. Italialaisen erottua tehtävistään 30. joulukuuta 2016 Vorosta tuli vuoden 2017 alussa jälleen Valencian päävalmentaja.Prandelli shocks Spain with Valencia resignation Goal.com. Viitattu 4.1.2017. Voron johdolla Valencia kipusi putoamisviivan tuntumasta liigan keskikastiin ja oli 12:s. Eroa putoamisviivaan kertyi lopulta 15 pistettä. Kauden jälkeen Valencian seurajohto ilmoitti, että kaudella 2017/18 Voron korvaa päävalmentajana Marcelino García Toral.Official statement 

Voro jatkoi apuvalmentajana Marcelinon ja myöhemmin Albert Celadesin valmennustiimeissä. Kun Celades sai kesäkuussa 2020 potkut tehtävistään, tuli Vorosta jälleen seuran väliaikainen päävalmentaja kauden kuuden viimeisen kierroksen ajaksi.Valencia ceases Albert Celades and replaces former player ‘Voro’ Kauden jälkeen Voron korvasi Javi Gracia, joka puolestaan sai potkut toukokuussa 2021 ja Vorosta tuli jälleen päävalmentaja.Otra vez Voro... y van siete Kauden jälkeen Voron korvasi José Bordalas. Voro palasi Valencian päävalmentajaksi kahdeksannen kerran helmikuun alussa 2023, kun hän korvasi tehtävästä potkut saaneen Gennaro Gattuson.COMUNICADO OFICIAL Helmikuun puolivälissä hän jätti tehtävänsä, kun Rubén Barajasta tuli seuran uuso päävalmentaja. Voro luotsasi seuraa kolmessa ottelussa, joissa Valencia kärsi tappiot.Valencia: Ruben Baraja named manager after Gennaro Gattuso departure

 Lähteet 

Luokka:Espanjalaiset jalkapalloilijat
Luokka:Espanjalaiset jalkapallovalmentajat
Luokka:Vuonna 1963 syntyneet
Luokka:Elävät henkilöt